el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el en el el el en el el el el it en el el en el en el en el en el el
Λιγότερες από 100 ημέρες για την επίσημη έναρξη του πρωταθλήματος, οι ομάδες είναι επικεντρωμένες στα training camp και την προετοιμασία των ρόστερ τους. Βέβαια υπάρχουν ακόμη αθλητές οι οποίοι προπονούνται μόνοι τους, ως free agent αλλά και ο Earl Thomas, ο οποίος κατά πάσα πιθανότητα θα αλλάξει ομάδα.
Ας ξεκινήσουμε όμως με τους δύο πρώην Cowboys, τους Dez Bryant και DeMarco Murray. Το άλλοτε αχτύπητο δίδυμο με το οποίο οι Cowboys στόχευαν σε κατάκτηση Super Bowl, αναζητεί στέγη, μιας και οι Cowboys και οι Titans δεν τους κράτησαν στο ρόστερ τους. Ο Dez έχει δηλώσει (κατά λάθος βέβαια) ότι επιθυμεί να αγωνιστεί στους 49ers, αλλά οι τελευταίες εξελίξεις δείχνουν ότι οδεύει προς Green Bay1. O Bryant θέλει να αποδείξει ότι δεν είναι ξοφλημένος και ότι μπορεί να επαναλάβει τις εμφανίσεις του παρελθόντος. Ο Aaron Rodgers θα ήταν ιδιαίτερα ευτυχισμένος να έχει ως τρίτη επιλογή στους receiver τον Dez.
Άλλος ένας free agent είναι και ο Adrian Peterson, ο οποίος δεν αποτελεί το φόβητρο του παρελθόντος, αλλά παραμένει ένας σπουδαίος RB. Θα μπορέσει όμως να αποδεχτεί έναν ρόλο με μειωμένο αριθμό snap, και όχι πρωταγωνιστικό ρόλο, όπως έκανε στους Cardinals χωρίς σπουδαία αποτελέσματα, ή θα πρέπει να ανεχτούν την συμπεριφορά του, όπως έκαναν οι Saints για το μισό της κανονικής περιόδου; Δύσκολα τα πράγματα για τον Peterson. Στην αγορά επίσης υπάρχουν οι Robert Ayers DE, Johnathan Hankins DT, NaVorro Bowman MLB, Eric Reid S. Ο Earl Thomas ταλαιπωρήθηκε από τραυματισμούς, αλλά παραμένει ένας εντυπωσιακός αθλητής, με τρομερή ικανότητα να διαβάζει τα αντίπαλα επιθετικά σχέδια. Η αποχώρησή του θα σημάνει και το ορισιτκό τέλος της legion of boom.
Οι Cleveland Browns στα Hard Knocks επεισόδια του HBO. Για να είμαι ειλικρινής, στην αρχή το βρήκα μια φανταστική ιδέα, αλλά έπειτα από λίγα λεπτά αναρωτήθηκα πως μια ομάδα με μηδέν νίκες την προηγούμενη χρονιά και πολλούς νέους αθλητές θα μπορέσει να παρουσιαστεί σοβαρή… Προφανώς αρκετοί από εμάς θα το βρουν ως μια εξαιρετική ευκαιρία ώστε να “μάθουν” την ομάδα του Cleveland, αλλά μήπως δεν είναι και η καλύτερη ιδέα;
Η σειρά του HBO παίρνει κάμερες και τις βάζει μέσα στο training camp μιας ομάδας, και το 2018 είναι η σειρά των Cleveland Browns. Τα προηγούμενα χρόνια δεν υπήρχε καμμία σκέψη αλλά κυρίως διάθεση για την ομάδα που διαρκώς απογοητεύει. Φέτος, όμως, αρκετό ενδιαφέρον έχει στραφεί στο Cleveland μιας και η ομάδα πραγματοποίησε εξαιρετική off season, στο draft αλλά και στην free agency. Βέβαια δεν ξέρω αν είναι ιδανικό για μια ομάδα που έχει 1 νίκη τις τελευταίες δύο χρονιές, να έχει κάμερες και ριάλιτι σόου στο training camp της. Ο Hue Jackson βέβαια δηλώνει αισιόδοξος για το εγχείρημα αλλά και για το 2018. Πως να μην είναι άλλωστε ένας προπονητής που κράτησε την θέση του έπειτα από 16 ήττες σε 16 αγώνες. Το μεγαλύτερο στοίχημα των Browns βεβαια είναι ο Baker Mayfield, ο οποίος θα πρέπει να γίνει ο ηγέτης αυτής της ομάδας, και όχι ο νέος Manziel2. Βεβαίως η παραγωγή του HBO θα προσπαθήσει να πιέσει τις καταστάσεις και να αποσπάσει περισσότερο δράμα στην μονομαχία μεταξύ του Tyrod Taylor και του Baker Mayfield. ΗΤο τεχνικό επιτελείο των Browns βέβαια έχει ξεκαθαρίσει ότι ο Taylor θα είναι ο βασικός τους QB για το 2018, αλλά o Mayfield είναι το Νο1 pick του φετινού draft. To φετινό Hard Knocks αναμένεται ιδιαίτερα ενδιαφέρον. Από τις 12 ομάδες που έχουν λάβει μέρος στο Hard Knocks, μόνο πέντε κατάφεραν να τα πάνε καλύτερα την επόμενη χρονιά. Οι Browns δεν μπορούν χειρότερα.
Ας θυμηθούμε τις παλαιότερες σεζόν του Hard Knocks:
2001. Baltimore Ravens 2002. Dallas Cowboys 2007. Kansas City Chiefs 2008. Dallas Cowboys 2009. Cincinnati Bengals 2010. New York Jets 2012. Miami Dolphins 2013. Cincinnati Bengals 2014. Atlanta Falcons 2015. Houston Texans 2016. Los Angeles Rams 2017. Tampa Bay Buccaneers 2018. Cleveland Browns
Σε άλλα νέα ο Trump ακύρωσε την επίσκεψη των πρωταθλητών Philadelphia Eagles στον λευκό οίκο, με την αιτία να είναι γνωστή: Το γονάτισμα των αθλητών κατά την ανάκρουση του Εθνικού ύμνου. Η ανακοίνωση του προέδρου των Ηνωμένων πολιτειών:
“Οι Philadelphia Eagles δεν θα μπορέσουν να παρευρεθούν στον Λευκό Οίκο για να γιορτάσουν την κατάκτηση του πρωταθλήματος. Η διαφωνία τους με τον Πρόεδρο των ΗΠΑ διότι ο ίδιος επιμένει να υπερασπίζονται με υπερηφάνεια τον Εθνικό Ύμνο, με το χέρι στην καρδιά τους, προς τιμήν όλων των σπουδαίων ανδρών και γυναικών στρατιωτών αλλά και του λαού της χώρας μας. Οι Eagles ήθελαν να στείλουν μια μικρότερη αντιπροσωπεία, αλλά οι 1.000 οπαδοί που σχεδιάζουν να παρακολουθήσουν την εκδήλωση αξίζουν καλύτερο. Η πρόσκληση στους οπαδούς που θέλουν να γιορτάσουν την κατάκτηση του πρωταθλήματος παραμένει ενεργή, και θα συμμετάσχουν σε έναν διαφορετικό τύπο τελετής – που θα τιμήσει τη μεγάλη μας χώρα, θα αποτίσουμε φόρο τιμής στους ήρωες που αγωνίζονται για να την προστατεύσουν και θα παίξουν δυνατά και με υπερηφάνεια τον Εθνικό Ύμνο. Θα είμαι εκεί (πρόεδρος της Αμερικής) στις 3:00 μ.μ. με την Αμερικανική Ναυτική Ομάδα και τη Χορωδία του Στρατού των Ηνωμένων Πολιτειών να γιορτάσουμε την Αμερική.”
1Μιλώντας για Green Bay, θα πρέπει να αναφέρουμε ότι ο Clay Matthews κατάφερε να τραυματιστεί σε αγώνα baseball φιλανθρωπικού σκοπού. Ο τραυματισμός του στην μύτη προήλθε από μπαλιά softball που έκανε ο συμπαίκτης του Lucas Patrick. Ο αθλητής θα υποβληθεί σε επέμβαση και θα παραμείνει εκτός προπονήσεων για δύο με τρεις εβδομάδες. Ο συγκεκριμένος αθλητής μπορεί να τραυματιστεί παντού και με τον ποιο απίθανο τρόπο.
2Ο Johnny Manziel πραγματοποίησε το ντεπούτο του στο CFL, στο πρωτάθλημα football του Καναδά. Ο Μanziel βρέθηκε under center έπειτα από αρκετό καιρό, για τους Hamilton Tiger-Cats και ελπίζει μια ημέρα να επιστρέψει σε ομάδα του NFL. Ο 25χρονος αθλητής δηλώνει ότι έχει αφήσει πίσω τις κακές συνήθειες που τον άφησαν εκτός ομάδας NFL.
Previous Post NFL Draft 2018: Βαθμολογίες (Mέρος Β')
Next Post Το football είναι και πάλι εδώ με τον αγώνα ανάμεσα σε Baltimore Ravens και Chicago Bears!
About The Author: Serdiegito
Οπαδός των Raiders, κάτι που κληρονόμησε από την οικογένεια. Όπως ο Πατσίνο στον Νονό, έτσι κι αυτός δεν μπόρεσε να γλιτώσει από την μοίρα που του επέβαλε το σόι του και πιο συγκεκριμένα τα ξαδέρφια του που τον βασάνιζαν όταν ήταν μικρός (και μεγάλος). Γεννημένος στην Αμερική είναι Απόφοιτος μηχανικός ηλεκτρονικών υπολογιστών, γύριζε στο "ψηλέ" και πριν τον στρατό, έχει επενδύσει στο cross fit και χρησιμοποιεί χιούμορ και στον ύπνο του. Υπεύθυνος για τη μη παραγωγικότητα αρκετών υπαλλήλων χάρη στις αμέτρητες αστείες φωτό που στέλνει. Η θέση του Commisioner είναι το πάθος του, αν και δεν εχει ακόμη τίτλο....